sagorsarker/bangla-wikipedia huggingface dataset:
ফুটবল ক্লাব নাঁত

ফুটবল ক্লাব দ নাঁত আতলঁতিক (; গ্যালো: নুন্ত; সাধারণত এফসি নাঁত অথবা শুধুমাত্র নাঁত () নামে পরিচিত) হচ্ছে ব্রতানিয়ার নাঁত ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৪৩ সালে প্রতিষ্ঠিত হয়েছে। ফুটবল ক্লাব নাঁত তাদের সকল হোম ম্যাচ নাঁতের লা বজোয়া-লুই ফঁতেনুয় খেলে থাকে; যার ধারণক্ষমতা হচ্ছে ৩৫,৩৩২। বর্তমানে এই ক্লাবের ম্যানেজারের দায়িত্ব পালন করছেন ক্রিস্তিয়াঁ গুরকুফ এবং সভাপতির দায়িত্ব পালন করছেন ওয়ালদেমার কিতা। ফরাসি রক্ষণভাগের খেলোয়াড় নিকোলাস পালোয়া এই ক্লাবের অধিনায়কের দায়িত্ব পালন করছেন।
নাঁত এপর্যন্ত ৮টি লীগ ১, ৩টি কুপ দে ফ্রান্স এবং ১টি কুপ দে লা লীগের জয়লাভ মাধ্যমে ফরাসি ফুটবলের অন্যতম সফল একটি ক্লাবে পরিণত হয়েছে। এই ক্লাবটি "জু অ লা নঁতেস" ("নাঁত ধরনের খেলা")-এর সম্মিলিত চেতনায় উজ্জীবিত একটি ক্লাব।
রাজা আব্দুল আ‌জিজ মস‌জিদ

রাজা আব্দুল আ‌জিজ মস‌জিদ বা মার‌বেলা মস‌জিদ স্পে‌নের আন্দালু‌সিয়ার মালাগা প্রদে‌শের মার‌বেয়াতে অব‌স্থিত এক‌টি মস‌জিদ। সৌ‌দি আরব এ‌ই মস‌জিদ নির্মাণের অর্থের জোগান দিয়েছে; তাই সৌ‌দি আর‌বের রাজার নাম অনুসারে এই মস‌জি‌দের নাম রাখা হয়েছে । মস‌জিদ‌টি ১৯৮১ সা‌লে নির্মাণ করা হয় এবং আধুনিক স্পে‌নে নি‌র্মিত প্রথম মস‌জিদগু‌লোর মধ্যে এক‌টি।
স্পে‌নের ফু‌য়েন‌হি‌রোইয়া এবং মাালাগা মস‌জি‌দের পাশাপা‌শি এই মস‌জিদটিরও নির্মাণ ব্যয় সৌ‌দি আরব প্রদান করেছে এবং এর ফলে প‌রিকল্পনা অনুযায়ী এই মসজিদটি সালা‌ফি (‌সৌ‌দি আরে‌বের প্রভাবশালী এক‌টি আ‌ন্দোলন) স্কু‌লের এক‌টি অংশ। রাজা ফাহাদের প্রায়শই মার‌বেয়ায় ভ্রমণ করতে আসতেন, তাই তার সম্মা‌নে রাজকুমার সালমান এই মস‌জিদ‌টি নির্মাণের আ‌দেশ দিয়েছিলেন।
এই মস‌জিদ‌টিতে আন্দালু‌সিয়ার আরবীয় স্থাপ‌ত‌্য থে‌কে উদ্ভুদ্ধ স্থাপনার নকশা লক্ষ্য করা যায়। কোরদোবীয় স্থপতি হুয়ান মোরার দ্বারা নি‌র্মিত এই মস‌জিদ‌টিতে ৮০০ মানু‌ষের জায়গ‌া হয় এবং এখা‌নে ইমা‌মের থাকার ব‌্যবস্থা, গ্রন্থাগার এবং বাগান র‌য়ে‌ছে।
সরকারি আদমজী নগর এম.ডব্লিউ কলেজ

সরকারি আদমজী নগর এম.ডব্লিউ কলেজ আদমজীনগর, নারায়ণগঞ্জ, বাংলাদেশের একটি সরকারি কলেজ। এই কলেজটিতে উচ্চ-মাধ্যমিক পড়ানো হয়। কলেজটি গড়ে উঠার পিছনে রয়ছে বহু ইতিহাস।
রাজধানী ঢাকা মহানগরী যেখানে শেষ, বন্দর নগরী নারায়ণগঞ্জের সেখানে শুরু। সিদ্ধিরগঞ্জ অঞ্চলটি এই শেষ এবং শুরুর মিলন ক্ষেত্র। এক সময়ের পৃথিবী বিখ্যাত আদমজী পাটকল যার অবস্থান ছিলো সিদ্ধিরগঞ্জে। পাটজাত পন্যের সোঁদা গন্ধ, পাটকল শ্রমিকদের বাস্তবতা আর পেশী নিংড়ানো শ্রম এবং আমাদের অর্থনীতিতে এর অবদান সিদ্ধিরগঞ্জকে দিয়েছে খ্যাতি, দিয়েছে পরিচিতি। সময়ের বিবর্তনে এখানে প্রতিষ্ঠিত হয়েছে বিদ্যূৎ কেন্দ্র, প্রতিষ্ঠিত হয়েছে সরকারি আদমজী নগর এম.ডব্লিউ উকলেজ। এ শিক্ষাঙ্গণ প্রতিষ্ঠা যাদের স্বপ্নের সোনালী ফসল তারা হলেন সিদ্ধিরগঞ্জের সুধিজন। এখন আদমজী পাটকল আর নেই। তার জায়গায় প্রতিষ্ঠিত হয়েছে আদমজী ইপিজেড(Adamjee EPZ)। বর্তমান কলেজটি সেই সোনালী অতীতের-ই সাক্ষ্য বহন করে চলছে। কলেজ প্রতিষ্ঠায় সুধিজনদের প্রতি শ্রদ্ধার্ঘ্য এবং আদমজী পাটকলের হারিয়ে যাওয়া ব্যবসায়ি শ্রমিকদের স্মৃতি চিন্হ মিশে আছে কলেজটির নামকরণের সাথে। আদমজী জুট মিল্‌স এর পাট ব্যবসায়ি (Merchant) এর M ও শ্রমিক (Worker) এর W অক্ষরদ্বয় ধারণ করে ১৯৮০ সালে আদমজীনগরে প্রতিষ্ঠিত হয় `এম.ডব্লিউ কলেজ, নারায়ণগঞ্জ।
মুষ্টিমেয় শিক্ষার্থী নিয়ে শুরু হয় কলেজটির শুভযাত্রা। পরবর্তীতে ১৯৮৯ সালের ১৮ই আগষ্ট কলেজটির জাতীয়করণ করা হয়। কিন্তু সময়ের পালাবদলে কলেজে ঘটে বিরাট পরিবর্তন। বর্তমানে বহুতল ভবন, অজস্র ছাত্র-ছাত্রীর কলাকলী, অর্ধশতাধিকেরও বেশি শিক্ষক-কর্মচারী এবং বিভিন্ন কর্মকাণ্ডের সফলতাই বলে দেয় তার সাফল্যের অলিখিত উপাখ্যান।
দুই নং ভবনের নিচ তলায় কলেজর একটি সমৃদ্ধ পাঠাগার রয়েছে। যেখানে বিভিন্ন বিষয়ের পাঠ্য বই সমূহ সহ ম্যাগাজিন, সাময়িকী, বিভিন্ন পত্র-পত্রিকা রয়েছে। পাঠাগারের নিরিবিলি পরিবেশে ছাত্র-ছাত্রীদের বই পড়ার ব্যবস্থা রয়েছে এবং সুনির্দিষ্ট নিয়ম অনুসরণ করে শিক্ষার্থীরা বাড়িতেও বই নিয়ে যেতে পারে।
কলেজে পদার্থবিজ্ঞান, রসায়ন, জীববিজ্ঞান, গণিত এবং তথ্য ও যোগাযোগ প্রযুক্তি বিষয়ের সুপ্রশস্থ ল্যাবরেটরি আছে ৷ ল্যাবরেটরিতে প্রয়োজনীয় সংখ্যক উন্নতমানের যন্ত্রপাতি ও উপকরণ আছে। মাল্টিমিডিয়া প্ৰজেক্টরের মাধ্যমে বিজ্ঞানের জটিল বিষয়সমূহের পাঠদানের ব্যবস্থা রয়েছে।
স্তাদ ব্রেস্তোয়া ২৯

স্তাদ ব্রেস্তোয়া ২৯ (; ; সাধারণত স্তাদ ব্রেস্ত অথবা শুধুমাত্র ব্রেস্ত নামে পরিচিত) হচ্ছে ব্রেস্ত ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৫০ সালে প্রতিষ্ঠিত হয়েছে। স্তাদ ব্রেস্তোয়া তাদের সকল হোম ম্যাচ ব্রেস্তের স্তাদ ফ্রাঁসিস-লে ব্লের খেলে থাকে; যার ধারণক্ষমতা হচ্ছে ১৫,৯৩১। বর্তমানে এই ক্লাবের ম্যানেজারের দায়িত্ব পালন করছেন ওলিভার দাল'ওগলিও এবং সভাপতির দায়িত্ব পালন করছেন দেনিস লে সাঁত। ফরাসি রক্ষণভাগের খেলোয়াড় জঁ-কেভিন দুভের্ন এই ক্লাবের অধিনায়কের দায়িত্ব পালন করছেন।
তলেমসেনের বড় মসজিদ

তলেমসেনের বড় মসজিদ (, "el-Jemaa el-Kebir litilimcen") হচ্ছে আলজেরিয়ার একটি প্রাচীন এবং ঐতিহ্যবাহী মসজিদ। মসজিদটি আলজেরিয়ার তলেমসেনে সর্বপ্রথম ১০৮২ সালে নির্মিত হয়েছিল। এটি আলজেরিয়ার আলমুরাভিদ রাজবংশের স্থাপত্যশৈলীর অন্যতম সংরক্ষিত উদাহরণ।
সুলতান ইউসুফ ইবনে তাশফিনের অধীনে মসজিদটি নির্মিত হয়েছিল। তবে তাঁর পুত্র আলী ইবনে ইউসুফ যথেষ্ট পরিমাণে পুনর্গঠন ও প্রসারিত করেছিলেন। একটি শিলালিপি অনুযায়ী এই ১১৩৬ সালে পুনর্গঠন করা হয়। তলেমসেনের আবদালওয়াদিদ রাজবংশের প্রতিষ্ঠাতা ইয়াগমুরাসেন ইবনে জিয়ান ১৩-শতকে মসজিদটিতে একটি গম্বুজ এবং একটি মিনার যুক্ত করেন। মসজিদটির পাশেই ছিল একটি ইসলামী আদালত এবং একটি বিখ্যাত ইসলামী বিশ্ববিদ্যালয়।
সুনন্দা শর্মা

সুনন্দা শর্মা হলেন একজন ভারতীয় নেপথ্য সঙ্গীতশিল্পী এবং চলচ্চিত্র অভিনেত্রী। তিনি "বিল্লি আখ" গানের মধ্য দিয়ে সঙ্গীত জগতে আত্মপ্রকাশ করেছিলেন। সুনন্দা সম্প্রতি সজ্জন সিং রংরুট নামক চলচ্চিত্রে দিলজিৎ দোসাঞ্ঝ এবং যোগরাজ সিং মতো অভিনয়শিল্পীদের সাথে অভিনয়ের মাধ্যমে তার অভিনয় জীবনে পদার্পণ করেচন। সুনন্দা শর্মা তার "তেরে নাল নাচনা" গানের মধ্য দিয়ে বলিউডে অভিষেক করেছেন।
সুনন্দ শর্মা বেশ কিছু কভার গান এবং ইউটিউবে ভিডিও রেকর্ডিং আপলোড করার মাধ্যমে তার ক্যারিয়ার শুরু করেছিলেন। জনপ্রিয়তায় বেড়ে যাওয়ার পরে অবশেষে তিনি তার প্রথম একক, "বিল্লি আখ" প্রকাশ করেন। ২০১৩ সালে তার একটি গান "জানি তেরা না" মুক্তি পেয়েছে; যেটি ইউটিউবে ২২২ মিলিয়নেরও বেশি বার দেখা হয়েছে।
ফুটবল ক্লাব মেস

ফুটবল ক্লাব দ মেস (সাধারণত এফসি মেস অথবা শুধুমাত্র মেস () নামে পরিচিত) হচ্ছে লরেনের মেস ভিত্তিক একটি ফরাসি পেশাদার ফুটবল ক্লাব। এই ক্লাবটি ১৯৩২ সালে প্রতিষ্ঠিত হয়েছিল। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৩২ সালে প্রতিষ্ঠিত হয়েছে। ফুটবল ক্লাব মেস তাদের সকল হোম ম্যাচ মেসের স্তাদ সাঁ-সামফোরিয়েঁ-এ খেলে থাকে; যার ধারণক্ষমতা হচ্ছে ২৫,৬৩৬। বর্তমানে এই ক্লাবের ম্যানেজারের দায়িত্ব পালন করছেন ফেদেরিক আন্তোনেতি এবং সভাপতির দায়িত্ব পালন করছেন বের্নার সেরিঁ। ঘানায়ীয় রক্ষণভাগের খেলোয়াড় জন বোয়ে ]] এই ক্লাবের অধিনায়কের দায়িত্ব পালন করছেন।
প্রতিষ্ঠার তৃতীয় বছরে, অর্থাৎ ১৯৩৪–৩৫ মৌসুমে এই ক্লাবটি তাদের ইতিহাসে প্রথমবারের মতো কোন প্রতিযোগিতার শিরোপা জয়লাভ করেছিল। এপর্যন্ত মেস ৪টি লীগ ২, ২টি কুপ দে ফ্রান্স এবং ১টি কুপ দে লা লীগ শিরোপা জয়লাভ করেছে।
ঢাকা টু বোম্বে

ঢাকা টু বোম্বে হচ্ছে ২০১৩ সালে মুক্তিপ্রাপ্ত একটি বাংলাদেশী মারপিট নাট্য চলচ্চিত্র। চলচ্চিত্রটি রচনা ও পরিচালনা করেছেন উত্তম আকাশ এবং গোধূলি ফিল্মসের ব্যানারে প্রযোজনা করেছেন মাহবুবুর রহমান মনির। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান, সাহারা। এছাড়াও ওমর সানী, সুচরিতা, সাদেক বাচ্চু, কাবিলা, নাসরিনসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।
বিল্লুকে (শাকিব খান) কিশোর বয়সে মানব পাচারকারী তাজুল (সাদেক বাচ্চু) মুম্বাই শহরে বিক্রি করে দেয় আরেক মানব পাচারকারী আগারওয়ালের কাছে। আগারওয়ালের আস্তানে থেকে পালিয়ে যায় বিল্লু। সেখানে এক হৃদয়বান ব্যক্তির কাছে আশ্রয় পায় সে। 
এদিকে ঢাকায় বিল্লুর পরিবারের সবাইকে তাজুল হুমকির মুখে রাখে, কারণ বিল্লুর ছোটবোন একজন সাংবাদিক। বিল্লু এখন ২৫ বছরের যুবক, সে ভুলতে পারে না মানব পাচারকারী আগারওয়ালকে। নাটকীয়ভাবে বিল্লু মুম্বাইয়ের চলচ্চিত্রে কাজ করার সুযোগ পায়। পায়েলকে (সাহারা) তার বাংলাদেশী প্রেমিক মানব পাচারকারী আগারওয়ালের কাছে বিক্রী করে দেয়। বিল্লু পায়েলকে উদ্ধার করে এবং একে অন্যকে বিশ্বাস করা শুরু করে। সীমান্ত পাড়ি দিয়ে বাংলাদেশে প্রবেশ করে ঢাকার বাড্ডা এলাকায় যায় তারা, যেখান থেকে পাচার হয়ে গিয়েছিল বিল্লু। বিল্লু তাজুলকে খুঁজে বেড়ায়। একদিন খুঁজেও পায়। বিল্লুর জনকল্যাণমূলক কাজের জন্য চারিদিকে তার জনপ্রিয়তা বেড়ে যায়। তাজুল বিল্লুকে নির্বাচনী প্রতিদ্বন্দ্বী ভেবে তাকে হত্যার পরিকল্পনা করে।
এরইমধ্যে বিল্লু তার পরিবারকে খুঁজে পায়। পায়েল বিল্লুকে অন্য একটি মেয়ের সঙ্গে দেখে তাকে ভুল বুঝে, তার পুরাতন প্রেমিকের কাছে ফিরে যায়।
তাজুল ও তার বাহিনী জাহাজে করে পালিয়ে যাবার সময় বিল্লু সবাইকে শেষ করে দেয়। পায়েল তার ভুল বুঝে এবং বিল্লুর কাছে ফিরে আসে। মুম্বাইয়ে যাত্রা শুরু করে।
চলচ্চিত্রটির সঙ্গীত পরিচালনা করেছেন কাজী জামাল, জীবন মুরাদ ও বাপ্পীরাজ ও গীত রচনা করেছেন উত্তম আকাশ ও বাপ্পীরাজ। এর গানগুলোতে কণ্ঠ দিয়েছেন দিলশাদ নাহার কনা, নির্ঝর, জীবন মুরাদ, বাপ্পীরাজ, শাহীন ও অনিমা ডি কস্তা।
"ঢাকা টু বোম্বে" মুক্তি উপলক্ষে এটির প্রযোজনা সংস্থা গোধুলী ফিল্মস ২০১৩ সালের ১০ সেপ্টেম্বর এক সংবাদ সম্মেলনের আয়োজন করে। অনুষ্ঠানে চলচ্চিত্রটির শিল্পী, কলা-কুশলীসহ চলচ্চিত্র অঙ্গণের বিশিষ্টজনরা উপস্থিত ছিলেন।
চলচ্চিত্রটি ২০১৩ সালের ১৩ সেপ্টেম্বর ঢাকাসহ সারা দেশে প্রায় ৮০টি প্রেক্ষাগৃহে মুক্তি পায়।
সিদি বেল্লাসেন মসজিদ

সিদি বেল্লাসেন মসজিদ () হচ্ছে আলজেরিয়ার তলেমসেন শহরের একটি ঐতিহাসিক মসজিদ। এই মসজিদটি তলেমসেনের বড় মসজিদের পাশের দক্ষিণ-পূর্ব স্কয়ারে অবস্থিত। বর্তমানে এটি জাদুঘর হিসেবে ব্যবহৃত হয়।
জায়েনিদ শাসনামলে ১২৯৬ সালে আমির আবি ইব্রাহিম ইবনে ইয়াহিয়া মসজিদটি নির্মাণ করেন। মসজিদের নামাজের কক্ষের পশ্চিম দিকের দেয়ালের তক্তায় এবং মিহরাবের শীর্ষে জিপসাম দিয়ে তৈরি দুটি গ্রোভের উপর মসজিদের নির্মাণ কাল এবং নির্মাতার নাম খোদাই করা আছে।
মসজিদের বর্তমান নামটি স্থানীয় কাজী ও উলামা আবী আল-হাসান এর নাম থেকে উদ্ভূত হয়েছে বলে বিবেচিত হয়। তিনি তৎকালীন সুলতান আবু সায়ীদ উসমানের (১২৮৩-১৩০৩) অধীনে কাজ করতেন।
একই যুগের অন্যান্য মসজিদের তুলনায় মসজিদটির তুলনামূলক পরিমিত চেহারা রয়েছে। মসজিদে কোনও সাহান নেই এবং মেঝে এবং কিবলা প্রাচীরের জন্য একই রকম টাইল ব্যবহার করা হয়েছে। এর সিলিংটি পরস্পর একসাথে লাগানো সিডার গাছের কাঠ দ্বারা নির্মিত। এই ধরনের স্থাপত্য রীতিতে নির্মিত আলজেরিয়ার মসজিদ গুলোর মধ্যে এটিই সর্বপ্রথম; যা আন্দালুসিয়ার মুরিশ স্থাপত্যে শৈলীর তিন বা চার শতাব্দীর পূর্বাভাস দেয়।
আওস ইবনে খালিদ

আওস ইবনে খালিদ ইবনে উবাইদ ইবনে উমাইয়া মুহাম্মাদের একজন আনসারী সাহাবা ছিলেন। তার পিতার নাম খালিদ ইবনে উবাইদ।
তিনি সৌদি আরবের মদিনা শহরে জন্মগ্রহণ করেছিলেন এবং হিজরতের পরে মুহাম্মাদকে সাহায্য করার কারণে আনসার সাহাবা পদবী ধারণ করেন।
ইবনে কালবী বর্ণনা করেছেন, তিনি ৬৩৬ সালে সংঘঠিত ইয়ারমুকের যুদ্ধে অংশগ্রহণ করেছিলেন এবং হাসনান ইবনে সাবিত এই যুদ্ধে তাকে শত্রুদের উপর আক্রমণ করতে দেখেন এবং তিনি তার বীরত্বের বর্ণনা দিয়ে একটি কবিতাও রচনা করেছেন।
আগাদেজ মসজিদ

আগাদেজ মসজিদ (এছাড়াও গ্র্যান্ড আগাদেজ মসজিদ নামেও বেশ পরিচিত) নাইজারের আগাদেজে অবস্থিত একটি মসজিদ। নাইজারের আগাদেজ নামক এক বিশিষ্ট ব্যক্তি সম্পূর্ণ কাদা-মাটি দিয়ে এটি তৈরি করেছিলেন। পরবর্তিতে তার নামেই এর নামকরণ করা হয়েছে। বর্তমানে এটি পৃথিবীর দীর্ঘতম কাদা-ইটের মসজিদ।
এই শহরটি ১৫১৫ সালে সোনহাই সাম্রাজ্যের দখল করেছিল। ১৮৪৪ সালে এটি আবার পুনরুদ্ধার করা হয় এবং পুনর্নির্মাণ করা হয়।
আওস ইবনে খালিদ ইবনে কুরত

আওস ইবনে খালিদ ইবনে কুরত আল আনসারী আন নাজ্জারি মুহাম্মাদের একজন বিখ্যাত আরব এবং আনসার সাহাবা ছিলেন। তবে তিনি সাহাবা কিনা সেটা নিয়ে মতানৈক্য রয়েছে।
তিনি সৌদি আরবের মদিনা শহরে জন্মগ্রহণ করেছিলেন এবং একজন আনসারী সাহাবা ছিলেন। যদিও অনেক রিজাল বিশেষজ্ঞ তার নাম সাহাবাদের নামে অন্তর্ভুক্ত করেননি। তবে অধিকাংশ ইতিহাসবিদদের ধারণা তিনি অবশ্যই সাহাবাদের অন্তর্ভুক্ত। তবে এটা সুনিশ্চিত যে তার পুত্র সাফওয়ান ইবনে আওস একজন প্রসিদ্ধ তাবেয়ী ছিলেন।
আওস ইবনে খালিদ ইবনে কুরত প্রথম বিবাহ করেন আবু আইয়ুব আল আনসারীর কন্যা আমরা বিনতে আইয়ুবকে এবং দ্বিতীয় বিবাহ করেন রাবি ইবনে কায়স ইবনে আমিরের কন্যা নাইলা বিনতে রাবীকে। তার স্ত্রী নাইলা বিনতে রাবী উম্মু সাফওয়ান নামে সুপরিচিত।
কিছু কিছু জীবনী বিশেষজ্ঞ তিনি সাহাবা নয় এটা উল্লেখ করলেও অধিকাংশ ইতিহাসবিদ ও বিশেষজ্ঞ বলছেন তার পুত্র সাফওয়ান ইবনে আওস একজন তাবেয়ী। তাই এইদিক পর্যালোচনা করে বলা যায় আওস ইবনে খালিদ ইবনে কুরত যদি মুহাম্মাদের নবুয়ত পূর্ব জীবনে মৃত্যুবরণ করতেন তাহলে তার পুত্র সাফওয়ান একজন সাহাবা হতেন। একই সাথে এও বলা যায় যে আওস ইবনে খালিদ ইবনে কুরত মুহাম্মাদের নবুয়ত পরবর্তী সময়ে মৃত্যুবরণ করেছেন। আর মদিনায় মুহাম্মাদ মৃত্যুবরণ পর্যন্ত কোন আনসারীই কাফির ছিলেন না। এজন্য সুস্পষ্ট ভাবে বলা যায় তিনি একজন সাহাবা ছিলেন।
আওস ইবনে সালাবা

আওস ইবনে সালাবা আল আনসারী মুহাম্মাদের একজন প্রসিদ্ধ সাহাবা ছিলেন। এই সাহাবাকে কেন্দ্র করে সূরা আত-তাওবাহের ৯৪ নং আয়াত নাযিল হয়।
আওস ইবনে সালাবা মদিনাতে জন্মগ্রহণ করেন এবং একজন আনসার সাহাবা ছিলেন।
হাকিম ইবনে আব্দুল্লাহর মতে, যেসকল সাহাবা নিশাপুর আগমন করেন তাদের মধ্যে আওস ইবনে সালাবা অন্যতম।
তিনি একজন নিষ্ঠাবান সাহাবা হওয়া সত্ত্বেও তাবুকের যুদ্ধে অংশগ্রহণ করা হতে বিরত থাকেন। পরবর্তীতে তিনি নিজের কাজের জন্য অনুতপ্ত হন এবং আল্লাহ্‌ ও মুহাম্মাদের নিকট ক্ষমা প্রার্থনা করেন। এই যুদ্ধে যারা অংশগ্রহণ করা হতে বিরত থাকেন, আল্লাহ্‌ তাদের প্রতি ভৎসর্না নিন্দাসূচক আয়াত অবতীর্ণ করেন।"তুমি যখন তাদের কাছে ফিরে আসবে, তখন তারা তোমাদের নিকট ছল-ছুতা নিয়ে উপস্থিত হবে; তুমি বলো, ছল কারো না, আমি কখনো তোমাদের কথা শুনব না; আমাকে আল্লাহ তা’আলা তোমাদের অবস্থা সম্পর্কে অবহিত করে দিয়েছেন। আর এখন তোমাদের কর্ম আল্লাহই দেখবেন এবং তাঁর রসূল। তারপর তোমরা প্রত্যাবর্তিত হবে সেই গোপন ও আগোপন বিষয়ে অবগত সত্তার নিকট। তিনিই তোমাদের বাতলে দেবেন যা তোমরা করছিলে।" - আল কুরআন - (৯:৯৪) 
তখন আওস ইবনে সালাবা ভয় পেয়ে যান এবং অনুতপ্ত হন, এরপর পাপের মার্জনাস্বরূপ নিজেকে মদিনার মসজিদে নববীর একটি খুঁটির সাথে নিজেকে বেঁধে রাখেন এবং শপথ করেন মুহাম্মাদ যদি তার বাধন খুলে না দেন তাহলে সে নিজে থেকে এই বাধন খুলবেন না। মুহাম্মাদ তাবুক হতে প্রত্যাবর্তন করে মসজিদে প্রবেশ করিয়া অন্যদের সাথে তাকে খুঁটির সাথে বাঁধা অবস্থায় দেখতে পান। এবং এই ঘটনার কারণ জানতে পেরে মুহাম্মাদ বলেন, আল্লাহর নির্দেশ না আসা পর্যন্ত এই বাধন আমি খুলে দিতে পারবোনা। অবশেষে আল্লাহ্‌ তাদেরকে ক্ষমা করে দিয়ে কুরআনে আয়াত নাযিল করেন। আর কোন কোন লোক রয়েছে যারা নিজেদের পাপ স্বীকার করেছে, তারা মিশ্রিত করেছে একটি নেককাজ ও অন্য একটি বদকাজ। শীঘ্রই আল্লাহ হয়ত তাদেরকে ক্ষমা করে দেবেন। নিঃঃসন্দেহে আল্লাহ ক্ষমাশীল করুণাময়। - আল কুরআন - (৯:১০২) এরপর মুহাম্মাদ আওস ইবনে সালাবাসহ সকলকে বাঁধনমুক্ত করে দেন।
মনজুর কাদের

মঞ্জুর কাদের বাংলাদেশ সেনাবাহিনীর অবসরপ্রাপ্ত মেজর, রাজনীতিবিদ, সাবেক প্রতিমন্ত্রী এবং সাবেক সংসদ সদস্য।
তিনি তেজগাঁও শাহীন স্কুলের ইংরেজি মিডিয়ামে কেজি এবং ১ম শ্রেনী থেকে ৫ম শ্রেনী পর্যন্ত এবং ৬ষ্ঠ শ্রেনী থেকে SSC পর্যন্ত পাবনা জেলার বেড়া থানাধীন নাকালিয়া সাড়াষিয়া উচ্চ বণিক বিদ্যালয়ে বিজ্ঞান বিভাগে পড়াশোনা করেন। ঢাকার সরকারী জগন্নাথ কলেজ থেকে বিজ্ঞান বিভাগে HSC পাশ করার পর ঢাকা বিশ্ববিদ্যালয় থেকে ইংরেজি সাহিত্যে বিএ অনার্স এবং রাষ্ট্র বিজ্ঞানে এম এ ডিগ্রী অর্জন করেন। এরপর গ্রীন ইউনিভার্সিটি থেকে এল এল বি এবং ইউনিভার্সিটি অফ লন্ডন থেকে এল এল বি ( অনার্স) পাশ করেন।
মনজুর কাদের বাংলাদেশ সেনাবাহিনীর অবসরপ্রাপ্ত মেজর। সেনাবাহিনী থেকে অবসর গ্রহণ করে তিনি ১৯৮৬ সালে জাতীয় পার্টিতে যোগ দিয়ে তৃতীয় জাতীয় সংসদ নির্বাচনে পাবনা-১ (সাঁথিয়া-বেড়া) আসন থেকে জাতীয় পার্টির মনোনয়ন নিয়ে সংসদ সদস্য নির্বাচিত হয়েছিলেন। এর পর ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়ন নিয়ে পাবনা-১ (সাঁথিয়া-বেড়া) আসন থেকে পুনরায় সংসদ সদস্য নির্বাচিত হন।
তিনি ৩ মার্চ ১৯৮৮ সাল থেকে ৪ ডিসেম্বর ১৯৯০ সাল পর্যন্ত পানি উন্নয়ন প্রতিমন্ত্রী হিসেবে দায়িত্ব পালন করেন। ১৯৯৬ সালে তিনি বাংলাদেশ জাতীয়তাবাদী দলে যোগ দিয়ে ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির মনোনয়নে পাবনা-১ (সাঁথিয়া-বেড়া) আসন থেকে সংসদ সদস্য নির্বাচিত হয়েছিলেন।
২০০১ সালের অষ্টম জাতীয় সংসদ নির্বাচনে তিনি বাংলাদেশ জাতীয়তাবাদী দলের মনোনয়নে সিরাজগঞ্জ-৬ আসন থেকে সংসদ সদস্য নির্বাচিত হয়েছিলেন।
১৯৯১ সালের পঞ্চম জাতীয় সংসদ নির্বাচনে জাতীয় পার্টির মনোনয়ন নিয়ে, ১২ জুন ১৯৯৬ সালের সপ্তম জাতীয় সংসদ নির্বাচনে বিএনপির মনোনয়নে পাবনা-১ (সাঁথিয়া-বেড়া) আসন থেকে এবং ২০০৮ সালের নবম জাতীয় সংসদ নির্বাচনে সিরাজগঞ্জ-৫ আসন থেকে অংশ নিয়ে তিনি মাত্র ১২৬ ভোটের ব্যবধানে পরাজিত হয়েছিলেন। এর বিরুদ্ধে তিনি নির্বাচন ট্রাইব্যুনালে মামলা করেন।
১৯৭২ সালের ১লা জানুয়ারি থেকে ১৯৭৬ সালের ১৫ মার্চ পর্যন্ত ইংরেজি দৈনিক দি বাংলাদেশ অবজারভারে সাংবাদিক ছিলেন । ঢাকা সাংবাদিক ইউনিয়নের সদস্য হিসেবে সংবাদ পত্রের স্বাধীনতা রক্ষার জন্য আন্দোলন করেন। এরপর তিনি ১৯৭৬ সনের ১৮ মার্চে সেনাবাহিনীতে কমিশন্ড অফিসার হিসেবে যোগদান করেন। ১৯৯১ সালের ১ মার্চ থেকে বাংলাদেশের প্রথম আন্তর্জাতিক মানের ইংরেজি সাপ্তাহিক EVIDENCE এর সম্পাদক হিসেবে কাজ করছেন। তিনি বাংলাদেশের প্রথম বিজিনেস ডেইলী The Financial Express পত্রিকার Sponsor share holder.
২০০৮ সালে জরুরি অবস্থার সময় ফখরুদ্দিন সরকারের আমলে ঢেউটিন আত্মসাতের অভিযোগে দুদক জনাব কাদেরকে অভিযুক্ত করে।
শত্রুতামূলকভাবে দায়ের করা এই মামলাটি ২০০৮ সালে হাইকোর্ট বিভাগ স্থগিত করে আদেশ দেন এবং ৫০ জন টিন গ্রহীতা সিভিল কোর্ট এ ইংজাংশন মোকদ্দমা দায়ের করার কারণে মামলার আলামত/টিন জব্দ করতে পারেনি। শুনানি শেষে আদালত ২০১০ সালে ৫০ জন টিন গ্রহীতার অনুকূলে রায় ও ডিক্রি প্রদান করলে দুদক দায়ের করা উক্ত মামলার সকল কার্যকারিতা রদ হয়ে যায়।
আওস ইবনে জুবায়ের

আওস ইবনে জুবায়ের আল আনসারী মুহাম্মাদের একজন অপ্রসিদ্ধ আনসার সাহাবা ছিলেন। তিনি মদিনাতে "বনু আমর ইবনে আওফ"  গোত্রে জন্মগ্রহণ করেছেন। তিনি খায়বারের যুদ্ধে অংশগ্রহণ করেছিলেন এবং নাঈম দুর্গ অবরোধকালে ৬২৮ সালে তিনি মৃত্যুবরণ করেছেন।
গোথাম শহর

গোথাম শহর ( ) () হলো একটি কাল্পনিক শহর যা ব্যাটম্যান এর বাসস্থান হিসেবে জনপ্রিয়। ডিসি কমিক্স প্রকাশিত আমেরিকান কমিক বইগুলোতে এই শহরের সম্পর্কে বর্ননা করা হয়েছে।
আওস ইবনে মিয়ার

আওস ইবনে মিয়ার মুহাম্মাদের একজন অন্যতম সাহাবা ছিলেন এবং তিনি বিলালের অনুপস্থিতিতে মক্কাতে মুয়াজ্জিনের দায়িত্ব পালন করতেন।
আওস ইবনে মিয়ারের উপনাম আবু মাহযুরা এবং এই নামেই তিনি অধিক পরিচিত। তিনি মক্কার কুরাইশ বংশে জন্মগ্রহণ করেছিলেন। তার পিতার নাম মিয়ার ইবনে লাওযান এবং মাতার নাম খুযাইয়া।
তিনি মক্কা বিজয়ের দিন ইসলাম গ্রহণ করেছিলেন।
মক্কা বিজয়ের পর যখন মুহাম্মাদ মক্কায় আগমন করলেন তখন তিনি মুহাম্মাদের নিকট উপস্থিত হয়ে আযান দেওয়ার অনুমতি প্রার্থনা করেন এবং অনুমতি লাভ করেন। যতদিন তারা মক্কায় অবস্থান করেছিলেন ততদিন বিলাল ইবনে রাবাহের অনুপস্থিতিতে তিনি এবং তার অনুপস্থিতিতে আমর ইবনে উম্মে মাকতুম আযান দিতেন।
এরপর মুহাম্মাদ যখন মক্কা প্রত্যাবর্তন করলেন তখন আওস ইবনে মিয়ার মুহাম্মাদের অনুমতিক্রমে মক্কাতে স্থায়ীভাবে আযানের দায়িত্ব পালন করেন। মুহাম্মাদ ইবনে আমরের মতে, এরপর থেকে তার বংশধর এখন পর্যন্ত মক্কায় আযানের দায়িত্ব পালন করে আসছেন।
আওস ইবনে মিয়ার ৫৯ হিজরিতে মক্কায় মৃত্যুবরণ করেন।
নিকি তাম্বোলি

নিকি তাম্বোলি (জন্ম: ২১ আগস্ট, ১৯৯৬) একজন ভারতীয় মডেল এবং চলচ্চিত্র অভিনেত্রী। তিনি মূলত তামিল এবং তেলুগু চলচ্চিত্রে অভিনয় করে থাকেন। তার অভিষেক চলচ্চিত্র "চিকাটি গাদিলো চিতাক্‌কট্টুডু" (২০১৯)-এর জন্যও পরিচিত তিনি।
নিকি তাম্বোলি ১৯৯৬ সালের ২১ই আগস্ট ভারতের মহারাষ্ট্রের ঔরঙ্গাবাদে জন্মগ্রহণ করেন। তিনি তার বিদ্যালয়পাঠ ও স্নাতক ঔরঙ্গাবাদে সম্পন্ন করেছিলেন। স্নাতক সম্পন্ন হওয়ার পরে তিনি একজন মডেল হিসেবে তার কর্মজীবন শুরু করেন এবং শীর্ষ ব্র্যান্ড ও বিভিন্ন টেলিভিশন বিজ্ঞাপনেও কাজ করেছিলেন।
নিকি তাম্বোলি ২১ বছর বয়সে মডেল হিসাবে তার কর্মজীবন শুরু করেছিলেন। তিনি ২০১৯ সালে সন্তোষ পি. জয়কুমার পরিচালিত "চিকাটি গাদিলো চিতাক্‌কট্টুডু"-তে পূজা চরিত্রে অভিনয় করে চলচ্চিত্রে অভিষেক করেছিলেন। একই বছর নিকি তাম্বোলি রাঘব লরেন্স ও ওভিয়ানন্দ বৈধিকার সাথে দিব্যার'র ভূমিকায় "কাঞ্চনা ৩"-এ অভিনয়ের মাধ্যমে তামিল চলচ্চিত্রেও অভিষেক করেন। নিকি'র দ্বিতীয় তেলুগু চলচ্চিত্র বিজয় কৃষ্ণের "থিপারা মীসাম", যেটিতে শ্রী বিষ্ণুর বিপরীতে নিকি মুখ্য নারী চরিত্রে অভিনয় করেন; চলচ্চিত্রটি ২০১৯ সালের ৮ই নভেম্বর প্রেক্ষাগৃহে মুক্তি পায়। এছাড়াও শীর্ষ ব্র্যান্ড এবং বিভিন্ন টেলিভিশন বিজ্ঞাপন যেমন শেন, স্টাল্কবাইলাভ ইত্যাদির জন্য তিনি কাজ করেছেন। নিকি'র পরবর্তী চলচ্চিত্র "তিরুগু মাইসে" কন্নড় ও তেলুগু ভাষায় মুক্তি পাবে, যেখানে তিনি মুখ্য নারী চরিত্রে অভিনয় করবেন।
হাফসা সুলতান মসজিদ

হাফসা সুলতান মসজিদ বা সুলতান মসজিদ হচ্ছে ১৬ শতকে নির্মিত একটি উসমানি মসজিদ। মসজিদটি তুরস্কের মানিসা শহরে অবস্থিত।
১৫২২ সালে প্রথম উসমানী খলিফা এবং নবম উসমানীয় সুলতান প্রথম সেলিমের স্ত্রী এবং বিখ্যাত সুলতান সুলাইমানের মা হাফসা সুলতান তুরস্কের মানিসাতে এই মসজিদ এবং সংলগ্ন ধর্মীয় স্থাপনা নির্মাণ করেছিলেন। মসজিদ কমপ্লেক্সটি একটি মসজিদ, একটি মাদরাসা, একটি অনাথশালা, প্রাথমিক বিদ্যালয়, একটি তাপস স্নানাগার এবং একটি হাসপাতাল নিয়ে গঠিত। মসজিদটি একটি কেন্দ্রীয় গম্বুজ দ্বারা আচ্ছাদিত এবং এর ২টি মিনার রয়েছে।
সোকোল্লু মেহমেদ পাশা মসজিদ, লুলেবুর্গাজ

সোকল্লু মেহমেদ পাশা মসজিদ ( হচ্ছে ১৬ শতকের একটি উসমানী মসজিদ। মসজিদটি উত্তর-পশ্চিম তুরস্কের কার্ক্লেরেলি প্রদেশের লুলেবুর্গাজ শহরে অবস্থিত। 
উসমানী উজিরে আজম সোকোল্লু মেহমেদ পাশার (কার্যকাল: ১৫৬৫–১৫৭৯) অনুদানে মসজিদটি নির্মিত হয়। এর নকশা প্রণয়ন করেন রাজকীয় স্থপতি মিমার সিনান। এটি ১৫৬৫ সাল থেকে ১৫৬৯-৭০ সালের মধ্যে নির্মিত হয়েছে। একটি বিশাল কমপ্লেক্স এর অংশ হিসেবে এর সাথে একটি মাদরাসা একটি ধর্মশালা এবং একটি পান্থশালা অন্তর্ভুক্ত রয়েছে।
এ এফ এম সোলায়মান চৌধুরী

এ এফ এম সোলায়মান চৌধুরী একজন বাংলাদেশি অবসরপ্রাপ্ত সরকারি কর্মকর্তা ও রাজনীতিবিদ। তিনি জাতীয় রাজস্ব বোর্ডের চেয়ারম্যান ছিলেন।
এ এফ এম সোলায়মান চৌধুরী ১ জানুয়ারী ১৯৫০ সালে কুমিল্লা জেলার মনোহরগঞ্জ উপজেলার উত্তর হাওলা ইউনিয়নের দক্ষিণ ফেনুয়া গ্রামে জন্ম গ্রহণ করেন। তার পিতা আব্দুল জাব্বার ছিলেন কুমিল্লা দায়রা জুরি বোর্ডের সদস্য। মাতা শাহার বানু।
তিনি ১৯৬৬ সালে নোয়াখালীর বেগমগঞ্জ পাইলট উচ্চ বিদ্যালয় হতে এসএসসি পাশ করেন। ১৯৭৫ সালে চট্টগ্রাম বিশ্ববিদ্যালয় হতে বিএ ও চট্টগ্রাম প্রকৌশল ও প্রযুক্তি বিশ্ববিদ্যালয় থেকে এমবিএ ডিগ্রী লাভ করেন। ১৯৬৯ সালে তিনি বিয়ে করেন।
সোলায়মান চৌধুরী ১৯৭৭ সালে অনুষ্ঠিত সুপিরিয়র পোষ্ট পরিক্ষায় উত্তীর্ণ হয়ে ১৯৭৯ সালে সহকারী কমিশনার ও ম্যাজিস্ট্রেট পদে ঢাকা জেলায় সরকারি চাকরিতে যোগদান করেন। ঢাকা ও চট্টগ্রাম সিটি করপোরেশনের সচিব, পাটকল সংস্থার চেয়ারম্যান, চট্টগ্রাম ওয়াসা চেয়ারম্যান, জনতা ব্যাংকের চেয়ারম্যান, পেট্রোলিয়াম করপোরেশনের চেয়ারম্যান, রাষ্ট্রপতির সচিবসহ বিভিন্ন দায়িত্ব পালন করেছেন। তিনি ২০০১ সালে ফেনীর জেলা প্রশাসক, ২০০৬ সালে পর তিনি সংস্থাপন মন্ত্রণালয়ের সচিব ও সর্বশেষ রাজস্ব বোর্ডের চেয়ারম্যান পদ থেকে তিনি অবসরে যান। চাকরি শেষে তিনি বিএনপির চেয়ার পার্সন বেগম খালেদা জিয়ার রাজনৈতিক উপদেষ্টা হিসেবেও কিছুদিন দায়িত্ব পালন করেন।
তিনি ১৯৬৪ সালে ইসলামী ছাত্র সংঘে যোগ দিয়ে ১৯৭৫ সালের নভেম্বরে ছাত্রজীবন সমাপ্ত হলে বাংলাদেশ জামায়াতে ইসলামীতে যোগদেন। ১৯৭৭ সালে জামায়াতে ইসলামীর কেন্দ্রীয় স্বাস্থ্য বিষয়ক সহকারী সম্পাদকের দায়িত্ব পালন করেন। ২০০৬ সাল পর্যন্ত সরকারি চাকরিতে থাকায় প্রকাশ্যে রাজনীতি থেকে দূরে ছিলেন।
সচিব পদ থেকে অবসরে যাওয়ার পর ২০০৯ সালে পুনরায় তিনি জামায়াতে ইসলামীর সঙ্গে যুক্ত হয়ে কেন্দ্রীয় মজলিশে শুরার সদস্য এবং দলের পেশাজীবীদের সংগঠন জাতীয় পেশাজীবী ফোরামের সভাপতির দায়িত্বে ছিলেন। ১০ ডিসেম্বর ২০১৯ সালে তিনি বাংলাদেশ জামায়াতে ইসলামী থেকে পদত্যাগ করেন।
২ মে ২০২০ সালে আত্মপ্রকাশ হওয়া ‘আমার বাংলাদেশ পার্টি’ (এবি পার্টি) নামক নতুন রাজনৈতিক দলের আহ্বায়ক ঘোষিত হন তিনি।
ইয়াম্মা মসজিদ

ইয়াম্মা মসজিদ নাইজারে অবস্থিত একটি পুরাতন মসজিদ। মসজিদটি আদিবাসী সুদানো-সাহেলিয়ান স্থাপত্যশৈলীতে নির্মিত। ১৯৬২ সালে নাইজারের মরুভূমির অঞ্চল ইয়াম্মায় এটি নির্মাণ করা হয়েছে।
১৯৬০ সালে শেষ হওয়া ফরাসী উপনিবেশের এই মসজিদটি ৬০ বছরেরও বেশি সময় ধরে নির্মাণ করা হয়েছে। গ্রামবাসী যখন মসজিদ নির্মাণের সিদ্ধান্ত নিয়েছিল, তারা এমন একটা স্থান নির্ধারণ করেছিল, যেখানে প্রত্যেকে নামাজের জন্য জড়ো হতে পারে। শুরুতে কাঠামোটি কাদা ইট দিয়ে নির্মিত করেছিল এবং পরে চার কোণার টাওয়ার দ্বারা বেষ্টিত একটি কেন্দ্রীয় গম্বুজ নির্মিত করেছিল। গ্রামবাসীরা প্রত্যেকে এখানে অবদান রেখেছিলেন; কেউ জায়গা দিয়েছেন, কেউ কাদা ইট তৈরি করেছেন, কেউ জল বহন করেছেন এবং কেউ কাঠ সংগ্রহ করেছেন।
এই মসজিদটিকে ১৯৮৬ সালে আর্কিটেকচারের জন্য আগা খান পুরস্কার প্রদান করা হয়েছিল।
আজিজি মসজিদ

আজিজিয়া মসজিদ () ডবরুজা অঞ্চলে রোমানিয়ার তুলসিয়া রাস্তায় অবস্থিত একটি মসজিদ।
এটি ১৮৬৩ সালে সুলতান আবদুল আজিজের রাজত্বকালে তাকে উৎসর্গ করে নির্মিত হয়েছিল এবং তার নামানুসারে এর নামকরণ করা হয়েছে। এই মসজিদটি ডবরুজাতে ওসমানীয় সাম্রাজ্যের নির্মিত বৃহত্তম মসজিদগুলির মধ্যে একটি। এতে ব্যবহার করা হয়েছে ৮৫ সেন্টিমিটার পুরু কাটা পাথরের তৈরি পাত। এতে ৩২টি জানালা রয়েছে, যার ১৮টি উপরের অংশে, যা তিন দিকের বিল্ডিংটিকে ঘিরে অভ্যন্তরের মেঝেতে প্রাকৃতিক আলোক সজ্জিত করে। মসজিদটি প্রতিষ্ঠিত হওয়ার সময় থেকেই মসজিদ সংলগ্ন তুরস্কের একটি স্কুল ছিল, যেটি ১৮৬৫ সালে এর সাথে একত্রিত করা হয়েছে। এতে একটি মিনার রয়েছে, বর্তমান মিনারটি ১৮৯৭ সালে ডবরুজা রোমানিয়ান ওল্ড কিংডমের অংশ ছিল এবং ধর্ম বিষয়ক ও পাবলিক নির্দেশনা মন্ত্রণালয়ের সরবরাহকৃত তহবিল ব্যবহার করে এই মিনারটি নির্মাণ করা হয়েছিল।
রোমানিয়ার সংস্কৃতি ও ধর্ম বিষয়ক মন্ত্রণালয় এই মসজিদ এবং পূর্ববর্তী বিদ্যালয়টিকে ঐতিহাসিক নিদর্শন হিসেবে তালিকাভুক্ত করেছে।
দিজোঁ ফুটবল কোত দর

দিজোঁ ফুটবল কোত দর (; সাধারণত দিজোঁ এফসিও অথবা শুধুমাত্র দিজোঁ নামে পরিচিত) হচ্ছে দিজোঁ ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৯৮ সালে প্রতিষ্ঠিত হয়েছে। দিজোঁ এফসিও তাদের সকল হোম ম্যাচ দিজোঁর স্তাদ গেস্তন জেরারে খেলে থাকে; যার ধারণক্ষমতা হচ্ছে ১৯,৯৫৫। বর্তমানে এই ক্লাবের ম্যানেজারের দায়িত্ব পালন করছেন স্তেফান জোবার এবং সভাপতির দায়িত্ব পালন করছেন অলিভিয়ে দেলকুর। গ্যাবনীয় আক্রমণভাগের খেলোয়াড় ব্রুনো একুয়েলে মাঙ্গা এই ক্লাবের অধিনায়কের দায়িত্ব পালন করছেন।
ইসমে আজম

ইসমে আজম (আরবি: الاسم الأعظم) নামসমূহ দিয়ে আল্লাহর বড়ত্বকে বোঝানো হয়ে থাকে। ইসমে আজমকে আল্লাহর মহান নাম (আরবি: اسم الله الأکبر)-ও বলা হয়ে থাকে। তবে ইসমে আজম আল্লাহর কোন নাম এটা সুনিদিষ্টভাবে জানা যায়না। শিয়া ও সুন্নি মুসলমানদের নিকট ইসমে আজম হচ্ছে আল্লাহর এক বিশেষ নাম এবং এক বিশেষ দোয়া। ইসলামী আলেমদের মতে, ইসমে আজম সহকারে আল্লাহর নিকট দোয়া করলে অবশ্যই আল্লাহ্‌ এই দোয়া কবুল করে থাকেন।
আনাস ইবনে মালেক থেকে বর্ণিত, একদিন মহানবী হযরত মুহাম্মাদ (সাঃ) নামাজের পর দোয়ারত জায়েদ ইবনে সাবিতের পাশ দিয়ে যাচ্ছিলেন। দোয়াতে তিনি বলছিলেন:
اللَّهُمَّ إِنِّي أَسْأَلُكَ بِأَنَّ لَكَ الْحَمْدَ، لاَ إِلَهَ إِلاَّ أَنْتَ وَحْدَكَ لاَ شَرِيكَ لك الْمَنَّانُ بَدِيعَ السَّمَوَاتِ وَالأَرْضِ يَا ذَا الْجَلالِ وَالإِكْرَامِ، يَا حَيُّ يَا قَيُّومُ
অর্থ: হে আল্লাহ! আপনার নিকট এই অসীলায় চাই যে, (আমি বলি) কেবল আপনারই প্ৰশংসা, আপনি ব্যতীত প্রকৃত কোন উপাস্য নেই, আপনি এক, আপনার কোন শরীক নেই, অনুগ্রহ প্রদর্শনকারী হে আসমানসমূহ ও জমিনের সৃষ্টিকর্তা, হে মর্যাদা ও সম্মান দানের অধিকারী। হে চিরঞ্জীব ও সর্বনিয়ন্তা। তখন মহানবী হযরত মুহাম্মাদ (সাঃ) বললেন, <nowiki>'তুমি জানো, তুমি কি দিয়ে দোয়া করেছ? তুমি দোয়া করেছ 'ইসমে আজম' দিয়ে, যা দ্বারা দোয়া করলে আল্লাহ কবুল করেন এবং তা দ্বারা কিছু চাইলে আল্লাহ তা প্রদান করেন।"</nowiki> (সুনানে তিরমিজি : ৩৫৪৪) 
ইসমে আজম হলো খুব শক্তিশালী একটি দোয়া, বিভিন্ন আলেমগণ বিভিন্নভাবে এটিকে দোয়া অথবা নাম হিসেবে চিহ্নিত করেছেন, কিন্তু কেউই সুনির্দিষ্ট করে কিছু বলতে পারেননি। অনেকের মতে, আল্লাহ্‌ ইচ্ছা করেই এই নাম ও দোয়াকে লুকায়িত করে রেখেছেন, কেননা স্থানভেদে কিছু মানুষ এই দোয়াকে খারাপ উদ্দেশ্যে ব্যবহার করতে পারে। যেমন ঘটনা ঘটেছিল বালয়াম ইবনে বাউরার ক্ষেত্রে।
আল্লাহর কোন নাম বা কোন নামগুলো ইসমে আজম এটা নিশ্চিত করে বলা অসম্ভব। ইসমে আজমের ব্যাপারে বিজ্ঞ আলেমদের থেকে প্রায় ৪০টি মতামত বর্ণিত হয়েছে। যার মধ্যে আল্লামা সুয়ূতি তাঁর রচিত 'আদ দুররুল মুনাজ্জাম ফিল ইসমিল আজম' নামক গ্রন্থে ২০টি মতামত উল্লেখ করেছেন।
বিভিন্ন সময়ে স্থানীয় ভণ্ড ব্যক্তি ইসমে আজম নাম দিয়ে সাধারণ মানুষকে প্রতারিত করে থাকে। কিন্তু অধিকাংশ সময়ে দেখা যায় সেগুলো ইসমে আজম নয়।
আরবা'আ রুকুন মসজিদ

এই মসজিদটি মোগাদিশু রাজধানীর অন্যতম একটি প্রাচীন ইসলামিক উপাসনালয়। ১২৬০ সালে খুসরু ইবনে মোবারক আল-শিরাজী দ্বারা এই মসজিদ, ফকর আদ-দ্বীন মসজিদসহ একসাথে প্রায় ৬৬৭টি মসজিদ নির্মাণ করা হয়েছিল। আরবা'আ রুকুনের মিহরাবে একই বছরের একটি শিলালিপি রয়েছে, যা মসজিদের প্রয়াত প্রতিষ্ঠাতা খুসরু ইবনে মোবারক আল-শিরাজী (খুসরু ইবনে মুহাম্মাদ)-এর স্মরণে লেখা হয়েছিল।
সেঁত-এতিয়েন স্পোর্টস অ্যাসোসিয়েশন

আসোসিয়েসিওঁ স্পোর্তিভ দ সেঁত-এতিয়েন লোয়ার (; সাধারণত এএস সেঁত-এতিয়েন, এএসএসই () অথবা শুধুমাত্র সেঁত-এতিয়েন নামে পরিচিত) হচ্ছে ওভেরোনিয়-রন-আল্পসের সেঁত-এতিয়েন ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯১৯ সালে প্রতিষ্ঠিত হয়েছে। এএস সেঁত-এতিয়েন তাদের সকল হোম ম্যাচ সেঁত-এতিয়েনের স্তাদ জুফয়-গিশারে খেলে থাকে; যার ধারণক্ষমতা হচ্ছে ৪১,৯৬৫। বর্তমানে এই ক্লাবের ম্যানেজারের দায়িত্ব পালন করছেন ক্লদ পুয়েল এবং সভাপতির দায়িত্ব পালন করছেন বের্নার কাইয়াৎজো। ফরাসি রক্ষণভাগের খেলোয়াড় মাতিও দেবুশি এই ক্লাবের অধিনায়কের দায়িত্ব পালন করছেন।
সেঁত-এতিয়েন তাদের হোম ম্যাচের পোশাকের রঙ সবুজের জন্য "লে ভের" নামেও পরিচিত। সেঁত-এতিয়েন রেকর্ড ১০বার লীগ ১-এর শিরোপা জয়লাভ করেছে; এর পাশাপাশি ক্লাবটি ৬টি কুপ দে ফ্রান্স, ১টি কুপ দে লা লীগ এবং ৫টি ট্রফি দে চ্যাম্পিয়নসের শিরোপা জয়লাভ করেছে। সেঁত-এতিয়েন ৩টি লীগ ২-এর শিরোপা জয়লাভ করেছে। এই ক্লাবটি ১৯৬০ এবং ১৯৭০-এর দশকে সর্বাধিক সাফল্য অর্জন করেছিল, উক্ত সময়ে ক্লাবটির পরিচালনার দায়িত্বে ছিলেন জঁ স্নেলা, আলবার বেতো এবং রবার্ট হারবিনের মতো ব্যক্তিত্ব।
এই ক্লাবটির মূল প্রতিদ্বন্দ্বী হচ্ছে তাদের কাছাকাছি শহরের অন্য আরেক ক্লাব ওলাঁপিক লিয়োনে, যাদের সাথে তাদের ম্যাচটি ডার্বি-রন-আল্পস নামে পরিচিত। ২০০৯ সালে, এটি ক্লাবটি তাদের একটি মহিলা বিভাগ উদ্বোধন করেছিল।
তাহির নাক্কাস

তাহির নাক্কাস (; জন্ম: ৬ জুন, ১৯৫৯) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৫ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর, মুসলিম কমার্শিয়াল ব্যাংক, পাঞ্জাব ও সার্ভিস ইন্ডাস্ট্রিজ দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন তিনি।
১৯৭৫-৭৬ মৌসুম থেকে ১৯৮৮-৮৯ মৌসুম পর্যন্ত তাহির নাক্কাসের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে পনেরোটি টেস্ট ও চল্লিশটি একদিনের আন্তর্জাতিকে অংশগ্রহণ করেছেন তাহির নাক্কাস। ৫ মার্চ, ১৯৮২ তারিখে করাচীতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ১৯৮৫ তারিখে ডুনেডিনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে অংশ নেন। এ পর্যায়ে তার দল সেমি-ফাইনালে অগ্রসর হয়েছিল। সবগুলো খেলাই পাকিস্তানের অধিনায়ক ও বর্তমান প্রধানমন্ত্রী ইমরান খানের নেতৃত্বে খেলেছিলেন।
নিম ওলাঁপিক

নিম ওলাঁপিক (; শুধুমাত্র নিম নামেও পরিচিত) হচ্ছে নিম ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৩৭ সালে প্রতিষ্ঠিত হয়েছে। নিম ওলাঁপিক তাদের সকল হোম ম্যাচ নিমের স্তাদ দে কোস্তিয়ে-এ খেলে থাকে; যার ধারণক্ষমতা হচ্ছে ১৮,৪৮২। বর্তমানে এই ক্লাবের ম্যানেজারের দায়িত্ব পালন করছেন জেরোম আর্পিনোঁ এবং সভাপতির দায়িত্ব পালন করছেন রানি আসাফ। ফরাসি রক্ষণভাগের খেলোয়াড় অতোঁনি ব্রিয়াসো এই ক্লাবের অধিনায়কের দায়িত্ব পালন করছেন।
এপর্যন্ত নিম ওলাঁপিক ১টি লীগ ২ এবং ২টি শম্পিওনাত ন্যাশনালের শিরোপা জয়লাভ করেছে।
আল্ট্রাসের বৃহত্তম দল, গ্ল্যাডিয়েটার্স নিম ১৯৯১ সালে প্রতিষ্ঠিত হয়েছিল। নিম ওলাঁপিকের প্রতিটি হোম ম্যাচ শুরুর পূর্বে জর্জেস বিজেটের অপেরা "কারম্যান"-এর একটি সুর বাজানো হয়ে থাকে। নিমের পার্শ্ববর্তী শহর মোঁপালিয়ের সাথে দীর্ঘদিনের এক প্রতিদ্বন্দ্বিতা রয়েছে, যা উভয় স্থানের ফুটবল ক্লাবের মধ্যেও বিস্তৃত।
শহীদ মাহবুব

শহীদ মাহবুব (; জন্ম: ২৫ আগস্ট, ১৯৬২) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৮৯ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, পাকিস্তান ইন্ডাস্ট্রিয়াল ডেভেলপম্যান্ট ব্যাংক, ইসলামাবাদ ক্রিকেট অ্যাসোসিয়েশন, করাচি, পাকিস্তান অটোমোবাইলস কর্পোরেশন, কোয়েটা ও রাওয়ালপিন্ডি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন তিনি।
করাচির সেন্ট প্যাট্রিকস হাই স্কুলে অধ্যয়ন করেছেন তিনি। ১৯৭৯-৮০ মৌসুম থেকে ১৯৯৮-৯৯ মৌসুম পর্যন্ত শহীদ মাহবুবের প্রথম-শ্রেণীর খেলোয়াড়ী জীবন চলমান ছিল। মিডিয়াম পেস বোলিংয়ে সজীবভাব বজায় রাখতেন। আক্রমণধর্মী ব্যাটসম্যান হিসেবে পরিচিত ছিলেন।
সমগ্র খেলোয়াড়ী জীবনে একটিমাত্র টেস্ট ও দশটি একদিনের আন্তর্জাতিকে অংশগ্রহণ করেছেন শহীদ মাহবুব। ১ ডিসেম্বর, ১৯৮৯ তারিখে লাহোরে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
একদিনের আন্তর্জাতিকে সাত নম্বর অবস্থানে নেমে সর্বাধিকসংখ্যক ১২৬ বল মোকাবেলা করার রেকর্ড ধারণ করে আছেন।
১৯৮৩ সালের ক্রিকেট বিশ্বকাপের মাধ্যমে আন্তর্জাতিক ক্রিকেট অঙ্গনে প্রবেশ করেন তিনি। ঐ খেলায় তিনি ৭৭ রানের দূর্দান্ত ইনিংস খেলেন। এ সংগ্রহটি ঐ সময়ে বিশ্বরেকর্ড হিসেবে বিবেচিত হয়েছিল। শ্রীলঙ্কার বিপক্ষে অভিষেক ঘটা ঐ খেলায় ইমরান খানের সাথে ১৪৪ রানের জুটি গড়ে দলকে বিপর্যয়ের হাত থেকে রক্ষা করেন। এ পর্যায়ে পিচ বোলারদের উপযোগী ছিল না ও তার খেলার ধরন সম্পর্কে অবগত ছিলেন না। ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে তার দল সেমি-ফাইনাল পর্যন্ত অগ্রসর হয়েছিল।
আমিয়েঁ স্পোর্টিং ক্লাব

আমিয়েঁ স্পোর্টিং ক্লাব (; সাধারণত আমিয়েঁ এসসি অথবা শুধুমাত্র আমিয়েঁ নামে পরিচিত) হচ্ছে ওদ-দে-ফ্রাঁসের উত্তর দিকের শহর আমিয়েঁ ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের দ্বিতীয় স্তরের ফুটবল লীগ লীগ ২-এ খেলে। এই ক্লাবটি ১৯০১ সালে প্রতিষ্ঠিত হয়েছে। আমিয়েঁ এসসি তাদের সকল হোম ম্যাচ আমিয়েঁর স্তাদ দে লা লিকোর্নে খেলে থাকে; যার ধারণক্ষমতা হচ্ছে ১২,০৯৭। বর্তমানে এই ক্লাবের ম্যানেজারের দায়িত্ব পালন করছেন লুকা এসনার এবং সভাপতির দায়িত্ব পালন করছেন বের্নার জোয়ানাঁ। ফরাসি রক্ষণভাগের খেলোয়াড় প্রিন্স-দেজির গোয়নো এই ক্লাবের অধিনায়কের দায়িত্ব পালন করছেন।
২০১৭–১৮ লীগ ১ মৌসুমটি ক্লাবটির ১১৬ বছরের ইতিহাসে প্রথম মৌসুম ছিল, যেখানে তারা পরের বছরের জন্যও লীগ ১-এই খেলার যোগ্যতা অর্জন করেছিল। আমিয়েঁ এপর্যন্ত কখনও বড় শিরোপা জয়লাভ করতে পারেনি।
পুদুচেরি জেলা

ভারতের দক্ষিণ দিকে অবস্থিত পুদুচেরি কেন্দ্রশাসিত অঞ্চলের চারটি জেলার মধ্যে একটি হল পুদুচেরি জেলা যা পূর্বে পণ্ডিচেরি জেলা নামে পরিচিত ছিল। জেলাটি ২৯৪ বর্গকিলোমিটার বা ১১০ বর্গমাইল অঞ্চল জুড়ে বিস্তৃত। বঙ্গোপসাগরের তীর বরাবর তামিলনাড়ু রাজ্যের মধ্যে একাধিক (মোট ১১ টি) ছিটমহলে পুদুচেরি জেলাটি ছড়িয়ে রয়েছে। ২০১১ সালের জনগণনা অনুযায়ী জেলাটির মোট জনসংখ্যা ৯৫০,২৮৯ জন।
প্রশাসনিকভাবে পুদুচেরি কেন্দ্রশাসিত অঞ্চল আটটি তালুকে বিভক্ত। এই আটটি তালুকের মধ্যে চারটি তালুক যথা, পুদুচেরি, উড়াবর্করাই, ভিলিয়নূর এবং বাহুর তালুক নিয়ে পুদুচেরি জেলা গঠিত। এই চারটির মধ্যে উড়াবর্করাই তালুকে কোন গ্রামীণ অঞ্চল নেই। অন্য তিনটি তালুকের গ্রামাঞ্চল গুলি একাধিক পঞ্চায়েতে বিভক্ত। পুদুচেরি তালুকের গ্রামাঞ্চল নিয়ে আরিয়াঙ্কুপ্পম পঞ্চায়েতটি গঠিত, আবার ভিলিয়নূর তালুকে রয়েছে দুটি গ্রাম পঞ্চায়েত যথা, মান্নদিপট্টু ও ভিলিয়নূর আবার বাহুর ও নেট্টবক্কম গ্রামপঞ্চায়েত রয়েছে বাহুর তালুকের গ্রামাঞ্চলে। 
২০১১ খ্রিস্টাব্দে ভারতের জনগণনা অনুসারে পদুচেরি জেলাতে রয়েছে তিনটি জনগণনা নগর এবং তিনটি বিধিবদ্ধ নগর। জেলাটির তিনটি পৌরসংস্থা হল যথাক্রমে, পুদুচেরি পৌরসংস্থা|পুদুচেরি, উড়াবর্করাই এবং গ্রাম পঞ্চায়েত সহ কুরুম্বাপেট শহরগুলি। আবার তিনটি জনগণনা নগর হল আরিয়াঙ্কুপ্পম, মনবেলী এবং ভিলিয়নূর। উক্ত ছয়টি শহরই পুদুচেরি পৌর এলাকার অন্তর্ভুক্ত এছাড়াও কুরুম্বাপেট সংলগ্ন ওড়িয়ম্পেট শহরাঞ্চলটিও পৌর এলাকার অন্তর্ভুক্ত।
প্রশাসনিক, রাজস্ব আদায়, বিপর্যয় মোকাবিলা এবং সমস্ত ধরনের সরকারি কাজের সুবিধার জন্য পুদুচেরি সরকার পুদুচেরি জেলাটিকে দুটি উপজেলায় বিভক্ত করেছে যথা উত্তর পুদুচেরি এবং দক্ষিণ পুদুচেরি উপজেলা। প্রতিটি উপজেলায় রয়েছে দুটি করে তালুক। পুদুচেরি উত্তর উপজেলাটি যে দুটি তালুক নিয়ে গঠিত তা হল; পুদুচেরি ও উড়াবর্করাই এবং পুদুচেরি দক্ষিণ উপজেলাটি ভিলিয়নূর ও বাহুর তালুক দুটি ‌নিয়ে গঠিত। এই চারটি তালুকের প্রতিটি আবার উপতালুক বা স্থানীয় ভাষায় ফিরকায় বিভক্ত, গ্রামাঞ্চলে একাধিক গ্রাম নিলে একেকটি ফিরকা এবং শহরাঞ্চলে একেকটি পাড়া নিয়ে একেকটি ফিরকা গঠিত।
পুদুচেরি সরকার পরিকল্পনা ও পরিবর্ধন বিভাগ এগুলিকে আবার একাধিক ব্লকে বিভক্ত করেছে। পুদুচেরি কেন্দ্রশাসিত অঞ্চল ছয়টি ব্লকে বিভক্ত। এগুলির মধ্যে আরিয়াঙ্কুপ্পম, উড়াবর্করাই এবং ভিলিয়নূর ব্লক পুদুচেরি জেলায় অবস্থিত। 
২০১১ খ্রিস্টাব্দে ভারতের জনগণনা অনুসারে পুদুচেরি জেলার জনসংখ্যা ছিল, ৯৫০,২৮৯, যা ফিজি রাষ্ট্রের জনসংখ্যা বা যুক্তরাষ্ট্রের ডেলাওয়্যার প্রদেশের জনসংখ্যার সমতুল্য। এর ফলে ২০১১ খ্রিস্টাব্দে ভারতের ৬৪০ টি জেলার মধ্যে পুদুচেরি জেলা জনসংখ্যার ভিত্তিতে ৪৬০ নং স্থান দখল করেছে। জেলাটিতে প্রতি বর্গকিলোমিটারে ৩২৩১ জন বা বর্গ মাইল প্রতি ৮৩৭০ জন বাস করেন। ২০০১ থেকে ২০১১ খ্রিস্টাব্দে মধ্যে জেলাটির জনসংখ্যা বৃদ্ধির হার ২৮.৭৩ শতাংশ যা ভারতের গড় জনসংখ্যা বৃদ্ধির হারের তুলনায় বেশি। পুদুচেরিতে প্রতি হাজার পুরুষে ১০৩১ জন নারী বাস করেন। জেলাটির মোট সাক্ষরতার হার ৮৫.৪৪ শতাংশ, পুরুষ সাক্ষরতার হার ৯১.২৩ শতাংশ এবং নারী সাক্ষরতার হার ৭৯.৮৬ শতাংশ।
ফখরুদ্দিন মসজিদ

৯৬৯ সালে মোগাদিশু সালতানাতের প্রথম সুলতান সুলতান ফখরুদ্দিন এই মসজিদটি নির্মিত করেছিলেন। এই শাসনকেন্দ্রটি মুজাফফর রাজবংশ দ্বারা উত্তরাধিকারী হয়েছিল এবং পরবর্তীকালে এই রাজ্যটি অজুরান সালতানাতের সাথে ঘনিষ্ঠভাবে জড়িত হয়।
ভারতীয় মার্বেল এবং প্রবাল পাথর ছিল এই মসজিদটি নির্মাণে ব্যবহৃত প্রাথমিক উপকরণ। কাঠামোটিতে একটি গম্বুজযুক্ত মিহরাব রয়েছে। মিহরাবের সাজসজ্জায় গ্ল্যাজড টাইলস ব্যবহৃত হয়েছে, যার মধ্যে একটি তারিখের শিলালিপিও রয়েছে।
টিম ম্যাকিন্টশ

টিমোথি গেভিন ম্যাকিন্টশ (; জন্ম: ৪ ডিসেম্বর, ১৯৭৯) অকল্যান্ড অঞ্চলের অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০৮ থেকে ২০১১ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ক্যান্টারবারি দলের প্রতিনিধিত্ব করেন টিম ম্যাকিন্টশ। দলে তিনি মূলতঃ বামহাতি ব্যাটসম্যান হিসেবে খেলতেন।
মূলতঃ চারদিনের খেলায় বিশেষ দক্ষতা লাভ করেছেন। মার্ক রিচার্ডসন ব্যাটিং স্কুল থেকে ডিগ্রীধারী তিনি। ১৯৯৮-৯৯ মৌসুম ২০১৪ সাল পর্যন্ত টিম ম্যাকিন্টশের প্রথম-শ্রেণীর খেলোয়াড়ী জীবন চলমান ছিল। বামহাতি উদ্বোধনী ব্যাটসম্যান টিম ম্যাকিন্টশ ২৯ বছর বয়সে নিউজিল্যান্ডের টেস্ট দলে অংশগ্রহণের আমন্ত্রণ বার্তা লাভ করেন। ১৯৯৮-৯৯ মৌসুমে অকল্যান্ডে সফররত ওয়েস্ট ইন্ডিজ দলের বিপক্ষে টেস্ট অভিষেকের পূর্বে ঘরোয়া আসরের পূর্বেকার দুই মৌসুমে বেশ ভালো খেলা উপহার দিয়েছিলেন।
পরবর্তী তিন মৌসুমেও অকল্যান্ড এইসেস দলের পক্ষে খেলার ধারাবাহিকতা বজায় রাখেন। তন্মধ্যে, ২০০২-০৩ মৌসুমে ৫৮.৫৭ গড়ে ৮২০ রান তুলেছিলেন তিনি।
ক্যান্টারবারি দলের পক্ষে এক মৌসুম খেলেন। এ পর্যায়ে তিনি মাত্র ৪.৯০ গড়ে রান তুলতে সক্ষম হয়েছিলেন। এছাড়াও, স্কটল্যান্ডীয় দল গ্রীনকের পক্ষে ২০০৭-০৮ মৌসুমে অংশগ্রহণ করেছিলেন। তুলনামূলকভাবে বেশ ভালো খেলেন ও পাঁচটি সেঞ্চুরির সন্ধান পান।
২০০৪-০৫ মৌসুমে ক্যান্টারবারিতে অবস্থানকালে বিশেষ সুবিধে করতে পারেননি টিম ম্যাকিন্টশ। তাসত্ত্বেও, ঐ মৌসুমে প্রথম-শ্রেণীর ক্রিকেটে ব্যক্তিগত সর্বোচ্চ ২৬৮ রান তুলেন। ২০০৮-০৯ মৌসুমের শুরুতে দূর্দান্তভাবে খেলতে শুরু করেন। ফলশ্রুতিতে, দল নির্বাচকমণ্ডলী নিউজিল্যান্ডের শীর্ষসারিতে ভাঙ্গন ঠেকাতে তাকে অন্তর্ভুক্ত করে।
সমগ্র খেলোয়াড়ী জীবনে সতেরোটি টেস্টে অংশগ্রহণ করেছেন টিম ম্যাকিন্টশ। ১১ ডিসেম্বর, ২০০৮ তারিখে ডুনেডিনে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ২০১১ তারিখে হ্যামিল্টনে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।
ডুনেডিনের অভিষেক টেস্টে বেশ স্নায়বিক চাপে ভুগেন। নিউজিল্যান্ডের সদস্যরূপে নিজস্ব প্রথম টেস্ট খেলায় প্রথম রান সংগ্রহ করতে তাকে ৩৮ বল মোকাবেলা করতে হয়েছিল। তবে, নেপিয়ারে অনুষ্ঠিত পরের টেস্টেই নিজেকে মেলে ধরতে সমর্থ হন। নিজস্ব দ্বিতীয় টেস্টে সকলের মনোযোগের কেন্দ্রবিন্দুতে উপনীত হয়েছিলেন তিনি। পরম ধৈর্যশীলতার বহিঃপ্রকাশ ঘটিয়ে নিজস্ব প্রথম টেস্ট সেঞ্চুরি হাঁকান। এরফলে, ওয়েস্ট ইন্ডিজের বিপক্ষে তার দল ড্র করতে সক্ষম হয়েছিল।
২০১০ সালে ভারত গমন করেন। তবে, তার এ সফরটি বেশ বিপর্যয়কর ছিল। আহমেদাবাদে অনুষ্ঠিত সিরিজের প্রথম টেস্টে জোড়া শূন্য রানে তাকে বিদেয় নিতে হয়েছিল। তবে, হায়দ্রাবাদে অনুষ্ঠিত পরের টেস্টেই রুখে দাঁড়ান তিনি। ধৈর্যশীল অবস্থায় মাঠে অবস্থান করে ১০২ রানের ইনিংস খেলেন। এরফলে, ক্রিকেটের ইতিহাসের একাদশ ব্যাটসম্যান হিসেবে পূর্ববর্তী টেস্টে জোড়া শূন্য রানের পর সেঞ্চুরি হাঁকানোর কৃতিত্ব প্রদর্শন করেন।
রাণী ভবানী সরকারি মহিলা কলেজ

রাণী ভবানী সরকারি মহিলা কলেজ বাংলাদেশের নাটোর সদর উপজেলায় অবস্থিত একটি উচ্চ মাধ্যমিক শিক্ষাপ্রতিষ্ঠান।
স্থানীয় শিক্ষানুরাগী ব্যক্তিবর্গ বিশেষ করে বিশিষ্ট নাট্যকার, গল্পকার, উপন্যাসিক ও শিক্ষাবিদ জনাব শফি উদ্দিন সরদার এর প্রচেষ্টায় এবং কলেজের প্রথম অধ্যক্ষ জনাব ময়েজ উদ্দিন আহমেদ একতায় এই কলেজটি ১৯৭৩ সালে অর্ধবঙ্গেশ্বরী মহারাণী ভবানীর নামে প্রতিষ্ঠা লাভ করে।
প্রাথমিকভাবে উচ্চ মাধ্যমিক পর্যায়ে মানিবিক ও বাণিজ্যে স্বল্প সংখ্যক ছাত্রী নিয়ে কলেজটির যাত্রা শুরু হয় এবং পরবর্তীতে বিজ্ঞান শাখা খোলা হয়। পর্যায়ক্রমে ডিগ্রি পাস কোর্স খোলা হয়। ১৯৮৯ সালে প্রতিষ্ঠানটিকে জাতীয় করণ করা হয়। ২০০৫-২০০৬ শিক্ষাবর্ষ থেকে কলেজে ইসলামের ইতিহাস ও সংস্কৃতি বিষয়ে প্রথম অনার্স কোর্স চালু করা হয়। পরবর্তীতে সমাজকর্ম, হিসাব বিজ্ঞান, রাষ্ট্রবিজ্ঞান, মার্কেটিং ও বাংলা বিষয়ে অনার্স (সম্মান) চালু হয়। কলেজে ছয়টি সম্মান বিষয়সহ মোট ১৮টি বিষয়ে পড়ানো হয়।
হারুন রশীদ

হারুন রশীদ দার (; জন্ম: ২৫ মার্চ, ১৯৫২) করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৮৩ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ন্যাশনাল ব্যাংক, পাকিস্তান ইন্টারন্যাশনাল এয়ারলাইন্স, সিন্ধু, ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন হারুন রশীদ।
শৈশবে করাচির চার্চ মিশন স্কুলে (সিএমএস) ভর্তি হয়েছিলেন তিনি। ১৯৭১-৭২ মৌসুম থেকে ১৯৮৪-৮৫ মৌসুম পর্যন্ত হারুন রশীদের প্রথম-শ্রেণীর খেলোয়াড়ী জীবন চলমান ছিল। জেকিল ও হাইড ধরনের ব্যাটসম্যান হিসেবে পরিচিত ছিলেন হারুন রশীদ। নিষ্প্রাণ পিচে অন্যতম দর্শনীয় ব্যাটসম্যানের ভূমিকায় অবতীর্ণ হতেন। 
করাচির মুসলিম জিমখানার পক্ষে খেলতেন। দলে খেললেও ১৯৭৯ সালে বলকে ঘোরাতে পারঙ্গমতা প্রদর্শন করেন। ওরচেস্টারশায়ারের ফস্টার ভ্রাতাদের পর বিশ্বের দ্বিতীয় পরিবার হিসেবে তার সাত ভাই প্রথম-শ্রেণীর ক্রিকেটে অংশ নিয়েছেন।
সমগ্র খেলোয়াড়ী জীবনে তেইশটি টেস্ট ও বারোটি একদিনের আন্তর্জাতিকে অংশগ্রহণ করেছেন হারুন রশীদ। ১৪ জানুয়ারি, ১৯৭৭ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৪ জানুয়ারি, ১৯৮৩ তারিখে হায়দ্রাবাদে সফরকারী ভারত দলের বিপক্ষে সর্বশেষ টেস্টে অংশ নেন তিনি।
১৯৭৬-৭৭ মৌসুমে ওয়েস্ট ইন্ডিজ গমন করেন। জ্যামাইকা টেস্টে শীর্ষসারির ব্যাটসম্যানেরা ওয়েস্ট ইন্ডিয়ান আক্রমণে পর্যুদস্ত হলেও তিনি বেশ রুখে দাঁড়িয়েছিলেন। ১৯৭৭-৭৮ মৌসুমে ইংল্যান্ডের বিপক্ষে অফ স্পিনারদের বলে পুল-ড্রাইভগুলোয় রাজত্ব কায়েম করেন। এছাড়াও, কভার ড্রাইভগুলো অনেকাংশে ওয়ালি হ্যামন্ডের অনুরূপ ছিল। তবে, বল যদি পিচে বাঁক খেতো, তাহলে তিনি ওয়ালি হ্যামন্ডের বিপরীত চিত্রে পরিণত হতেন। ব্যাট ও প্যাড সম্মিলন ঘটাতে পারেননি তিনি। বিশ্ব সিরিজ ক্রিকেটে অংশ নিয়ে স্মরণীয় হয়ে আছেন। খেলোয়াড়দের রক্ষাকবচের ভূমিকা পালন করেন। তবে, দল নির্বাচক হিসেবে বেশ খুঁতখুঁতে মেজাজের অধিকারী ছিলেন।
১৯৭৯ সালে ইংল্যান্ডে অনুষ্ঠিত ক্রিকেট বিশ্বকাপের দ্বিতীয় আসরে খেলেন। ঐ প্রতিযোগিতায় তার দল সেমি-ফাইনাল পর্যন্ত অগ্রসর হতে পেরেছিল। তন্মধ্যে, সেমি-ফাইনালে ধীরগতিতে ব্যাটিং করার কারণে করাচি শপিং সেন্টারে একদল তরুণ তাকে গাড়ি থেকে টেনে নামিয়ে আনে।
১৯৮৪ সালে প্রথম-শ্রেণীর ক্রিকেট খেলা থেকে অবসর গ্রহণ করেন। এরপর তিনি ইউনাইটেড ব্যাংকে যোগদান করেন। ১৯৮৮ সালে ইউনাইটেড ব্যাংক অনূর্ধ্ব-১৯ দলের কোচের দায়িত্ব পালন করেন। পরবর্তীতে, জাতীয় অনূর্ধ্ব-১৯ দলের নির্বাচকমণ্ডলী ও কোচ হিসেবে নিযুক্ত হন।
তার কাছের এলাকায় বসবাসকারী শহীদ আফ্রিদিকে জাতীয় দলে অন্তর্ভুক্ত করেন তিনি। কেনিয়ায় আঘাতে পর্যুদস্ত পাকিস্তান দলে তাকে পাঠান। সেখানেই আফ্রিদি ৩৭ বলে তার ঐতিহাসিক ১০২ রানের ওডিআই সেঞ্চুরি করেছিলেন। ১৯৯৫ সালে ফোনে খেলোয়াড় নির্বাচন না করার কারণে আক্রমণের শিকার হন ও তাকে ধাওয়ার শিকার হতে হয়।
তুলুজ ফুটবল ক্লাব

তুলুজ ফুটবল ক্লাব (; সাধারণত তুলুজ এফসি অথবা শুধুমাত্র তুলুজ নামে পরিচিত) হচ্ছে তুলুজ ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের দ্বিতীয় স্তরের ফুটবল লীগ লীগ ২-এ খেলে। এই ক্লাবটি ১৯৩৭ সালে প্রতিষ্ঠিত হয়েছে। তুলুজ এফসি তাদের সকল হোম ম্যাচ তুলুজের স্টেডিয়াম দ তুলুজে খেলে থাকে; যার ধারণক্ষমতা হচ্ছে ৩৩,১৫০। বর্তমানে এই ক্লাবের ম্যানেজারের দায়িত্ব পালন করছেন পাত্রিস গারঁদ এবং সভাপতির দায়িত্ব পালন করছেন দামিয়েঁ কমোলি। নরওয়েজীয় রক্ষণভাগের খেলোয়াড় রুবেন গাব্রিয়েলসন এই ক্লাবের অধিনায়কের দায়িত্ব পালন করছেন।
এপর্যন্ত "লে পিচয়ন" ৩টি লীগ ২ শিরোপা জয়লাভ করেছে। ২০০৭ সালে প্রথমবারের মতো উয়েফা চ্যাম্পিয়নস লীগের যোগ্যতা অর্জনসহ তুলুজ এপর্যন্ত পাঁচবার ইউরোপীয় প্রতিযোগিতায় অংশ নিয়েছে। ২০০১ সালে দেউলিয়া হয়ে যাওয়ার ফলে এই ক্লাবটি শম্পিওনাত ন্যাশনালে অবনমিত হয়েছিল; উক্ত সময়ে অলিভিয়ে সাদ্রান এই ক্লাবের দায়িত্ব গ্রহণ করেছিলেন। এই ক্লাবটি বেশ কয়েকটি খেলোয়াড়ের জন্য একটি স্প্রিংবোর্ড হিসাবে কাজ করেছে, যার মধ্যে বিশ্বকাপজয়ী গোলরক্ষক ফাবিয়ঁ বার্থেজ এবং আন্তর্জাতিক আক্রমণভাগের খেলোয়াড় আঁদ্রে-পিয়ের জিনিয়াক।
জহির মসজিদ

জহির মসজিদ (মালয়: মসজিদ জহির) মালয়েশিয়ার কেদাহ রাজ্যের ওর সেতার এর মসজিদ। জহির মসজিদটি মালয়েশিয়ার অন্যতম বিখ্যাত এবং প্রাচীনতম মসজিদ, ১৯১২ সালে এটি নির্মিত হয়েছিল। জহির মসজিদকে বিশ্বের শীর্ষ দশটি মসজিদ হিসাবে তালিকা ভুক্ত হয়েছে।
মসজিদটি কেদা সেনা আক্রমণে মারা যাওয়া পতিত কেদা যোদ্ধার সমাধির উপরে নির্মিত হয়েছিল।
নকশাটি প্রয়াত সুলতান মুহাম্মদ জিয়াওয়া জয়নাল আবিদীন দ্বিতীয় দর্শনের দ্বারা অনুপ্রাণিত হয়েছিল, যিনি উত্তর সুমাত্রার ল্যাংকাট সালতানাতের আজিজি মসজিদ দ্বারা অনুপ্রাণিত হয়েছিলেন। রাজ্যের বার্ষিক কোরআন পাঠের প্রতিযোগিতাটি মসজিদ প্রাঙ্গণে অনুষ্ঠিত হয়।
যুক্তরাষ্ট্রীয় অঞ্চল মসজিদ

ফেডারেল টেরিটরি মসজিদ (মালয়: মসজিদ উইলিয়াহ পার্সেকুটুয়ান) (আরবি: مسجد ولايه ڤرسكوتوان) মালয়েশিয়ার কুয়ালালামপুর এর একটি মসজিদ। এটি ম্যাট্রেড কমপ্লেক্স এবং ফেগেশনাল গভর্নমেন্ট কমপ্লেক্সের নিকটে অবস্থিত সেগাম্বুট জেলার জালান দুতার নিকটে।
কুয়ালালামপুর মসজিদটি ১৯৯৯ থেকে ২০০০ সালের মধ্যে নির্মিত হয়েছিল। এটি জালান দুতার পাশের সরকারী অফিস কমপ্লেক্সের কাছে একটি পাঁচ হেক্টর স্থানে অবস্থিত। উইলিয়াহ পার্সেকুটুয়ান (ফেডারেল টেরিটরি) মসজিদটি ২৫ ই অক্টোবর ২০০০-এ সর্বসাধারণের জন্য উন্মুক্ত করা হয়েছিল এবং ১২ তম ইয়াং ডি-পার্টুয়ান আগং, তুয়ানকু সৈয়দ সিরাজউদ্দিন ইবনি আলমারহুম সৈয়দ পুত্র জামালুলাইল দ্বারা পরিচালিত হয়েছিল। এটি নগর সীমানায় সরকার কর্তৃক নির্মিত ৪৪ তম মসজিদ। মসজিদটিতে ১৭,০০০ মানুষ প্রার্থনা করতে পারে।
মসজিদের নকশাটি অটোমান এবং মালয় স্থাপত্য শৈলীর মিশ্রণ, তুরস্কের ইস্তাম্বুলের নীল মসজিদ দ্বারা প্রচুরভাবে প্রভাবিত। এটি টেকসই এবং হালকা করার জন্য ইপোক্সি রজনের সাথে মিশ্রিত কাচের ফাইবার ফ্যাব্রিকের সংমিশ্রণ উপাদান থেকে তৈরি ২২টি গম্বুজ রয়েছে।
ঈশ্বু

”ঈশ্বু” (Ishu) উৎপল বরপূজারী দ্বারা পরিচালিত একটি অসমীয়া ভাষার চলচ্চিত্র৷ এই চলচ্চিত্রটির মূল কাহিনী মণিকুন্তলা ভট্টাচার্যের একই নামের একটি উপন্যাসের উপর আধারিত৷ চলচ্চিত্রটি গোয়ালপাড়া জেলার একটি মধ্যের গাঁওয়ের ঈশ্বু নামের শিশুর দৃষ্টিতে আসামের ডাইনী হত্যার সমস্যা প্রতিফলন করেছে৷ চলচ্চিত্রটি আঞ্চলিক ভাষার শ্রেষ্ঠ চলচ্চিত্রের জাতীয় পুরস্কার লাভ করেছে৷ 
আসামের একটি মধ্যের উপজাতি গাঁওতে ঈশ্বর প্রসাদ রাভা বা ঈশ্বু বাস করে৷ ঈশ্বুর বয়স প্রায় দশ বছর৷ মা-বাবা, কাকা এবং দিদিমার মরমের মধ্যে বন্ধুবর্গ, ভালু বা পোহনীয়া কুকুরটির সাথেই ঈশ্বুর জীবন৷ নিকটস্থ অম্বিকা জেঠীর সাথে ঈশ্বুর আন্তরিকতাপূর্ণ সম্পর্ক৷ কিন্তু ঈশ্বুর এই সহজ-সরল জীবনের গতিতে একদিন বাধা পড়ে৷ গাঁওয়ের বেজ এবং ঈশ্বুর অন্য একজন জেঠী ভদ্রেশ্বরী অভিসন্ধি করে অম্বিকাকে ডাইনী বলে প্রচার করে৷ এর কারণ, অম্বিকার দেয়া বনৌষধি ব্যবহার করে গাঁওয়ের লোকদের রোগব্যাধি নিরাময় হওয়ায় বেজ অম্বিকাকে নিজের প্রতিদ্বন্দ্বী বলে গণ্য করতে থাকে৷ ভদ্রেশ্বরী এই অভিসন্ধিতে জড়িত হওয়ার মধ্যে স্বার্থ ছিল অকালে বিধবা হওয়া অম্বিকার সম্পত্তি আত্মাসাৎ করা৷ অন্ধবিশ্বাসী এবং অশিক্ষিত গঞা দুজনের কথায় পড়ে অম্বিকার ঘর জ্বালিয়ে দেয়৷ অম্বিকা গাঁও থেকে নিরুদ্দেশ হয়৷
সরকারি চারু এবং কারুকলা মহাবিদ্যালয়, আসাম

সরকারী চারু এবং কারুকলা মহাবিদ্যালয়, আসাম সুকুমার কলা বিষয়ক শিক্ষা প্রদান করা ভারতের উত্তর পূর্বাঞ্চলের প্রথম সরকারী মহাবিদ্যালয়। মহাবিদ্যালয়টি পাঁচ বছরের কলার সংযুক্ত পাঠক্রমের সমাপ্ত করে ‘ব্যাচেলর অব ফাইন আর্টস্’ ডিগ্রী প্রদান করে। শিল্পী জীবেশ্বর বরুয়া এই মহাবিদ্যালয় স্থাপন করেছিলেন এবং এটি গুয়াহাটি বিশ্ববিদ্যালয়ের অন্তর্ভুক্ত।
জীবেশ্বর বরুয়া পানবাজার বালিকা উচ্চতর মাধ্যমিক বিদ্যালয়ে চিত্রকলার শিক্ষক হিসাবে কেরিয়ার আরম্ভ করে৷ সেই বিদ্যালয়ে তিনি একটি আর্ট স্কুল প্রতিষ্ঠা করেন যদিও বিদ্যালয়টিকে পূর্ণাঙ্গ রূপ দিতে সংগ্রাম করতে হয়৷
১৯৪৭ সালে বরুয়া পানবাজারের ডন বস্কো বিদ্যালয়ে আর্ট স্কুলের প্রতিষ্ঠা করে৷ ১৯৪৮ সাল থেকে এই বিদ্যালয় আসাম সরকার থেকে মাসিক পুঁজি লাভ করতে সক্ষম হয়৷ ১৯৫৯ সাল থেকে এই পুঁজির বৃদ্ধি হয় এবং লাখটকীয়াতে অবস্থিত ললিত কলা একাডেমীর সাথে একসাথে মাসিক পুঁজির নিয়মিতকরণ হয়৷ এই ললিত কলা একাডেমীর সেক্রেটেরী হিসাবেও বরুয়া কার্য্যনির্বাহ করেন৷ ১৯৫৮ সালে এই প্রতিষ্ঠান প্রথমবার দিল্লীতে অনুষ্ঠিত জাতীয় প্রদর্শনীতে অংশগ্রহণ করে৷ এরপর বরুয়ার তত্ত্বাবধানে ললিত কলা একাডেমী গুয়াহাটিতে চিত্র প্রদর্শনী অনুষ্ঠিত করে৷
বরুয়ার মৃত্যুর পরে এই ললিত কলা একাদেমী পৃথক হয়ে স্বাধীনভাবে সরকারী চারু এবং কারুকলা মহাবিদ্যালয় নামে প্রসিদ্ধ হয়৷ প্রথমে এই মহাবিদ্যালয় গুয়াহাটির শান্তিপুরের একটি ভাড়াঘরে ছিলেন। ২০০৫ সালের সেপ্টেম্বর মাসে আসামের মুখ্যমন্ত্রী তরুণ গগৈ এর বর্তমান চৌহদ্দি গুয়াহাটির বশিষ্ঠতে উদ্বোধন করেন৷
গুয়াহাটি মহানগরের বশিষ্ঠের বশিষ্ঠাশ্রম দেবালয় পথে মহাবিদ্যালয়টি অবস্থিত। ৩৭ নং জাতীয় সড়কের বশিষ্ঠ চারআলি চক থেকে মহাবিদ্যালয়ে ২ কিঃমি, আই.এস.বি.টি. থেকে ১০ কিঃমি এবং গুয়াহাটি রেলওয়ে স্টেশন থেকে প্রায় ১৮ কি.মি.। লোকপ্রিয় গোপীনাথ বরদলৈ আন্তর্জাতিক বিমানবন্দর থেকে মহাবিদ্যালয়ের দূরত্ব প্রায় ৩০ কিঃমি।
মহাবিদ্যালয়টি পাঁচ বছরের কলার সংযুক্ত পাঠক্রমের সমাপ্ত করে ‘ব্যাচেলর অব ফাইন আর্টস্’ ডিগ্রী দেয়। পাঠক্রমের প্রথম দুবছর হল প্রারম্ভিক পাঠক্রম এবং পরের তিন বছরে নিম্ন উল্লিখিত যেকোনো একটি বিষয়ে বিশেষজ্ঞর প্রশিক্ষণ দেয়,
এই পাঠক্রমসমূহ গুয়াহাটি বিশ্ববিদ্যালয়ের অন্তর্ভুক্ত।
হার্হি মহাবিদ্যালয়

হার্হি মহাবিদ্যালয় () ১৯৯৬ সালে ঢকুয়াখানা মহকুমার হার্হি অঞ্চলে চারকড়ীয়া নদীর কাছের এক প্রাকৃতিক পরিবেশের মধ্যে স্থাপিত হয়েছিল। মহাবিদ্যালয়টির বর্তমানের অধ্যক্ষ ড০ মানস জ্যোতি নেওগ। ঢকুয়াখানা শহর থেকে পূর্বে ছয় কিলোমিটার দূরত্বে ধেমাজি জেলা এবং লখিমপুর জেলার সীমান্তে অবস্থিত এই মহাবিদ্যালয়টি সেই অঞ্চলের শিক্ষানুরাগী নাগরিকদের উচ্চশিক্ষার জন্য এক উপযুক্ত সমাধান হিসাবে সুবিধা দিচ্ছে। 
মাত্র কয়েকজন ছাত্র এবং শিক্ষককে নিয়ে আরম্ভ হওয়া হার্হি মহাবিদ্যালয় ২০০০ সালে আসাম সরকারের এ ও সি লাভ করে। ২০১০ সালে ডিব্রুগড় বিশ্ববিদ্যালয়ের স্থায়ী অন্তর্ভুক্তিকরণ লাভ করার পর বিশ্ববিদ্যালয় অনুদান আয়োগ (UGC)র ২(এফ) এবং ১২(বি) সাহায্যের অধীনে স্বীকৃতিলাভ করে। ২০১৩ সালের ১ জানুয়ারি থেকে কার্যকরী হওয়ার পর আসাম সরকারের দ্বারা প্রাদেশীকৃত হয়।
মহাবিদ্যালয়টিতে কলা শাখার স্নাতক শ্রেণীর সাথে আসাম উচ্চতর মাধ্যমিক শিক্ষা সংসদের অধীনে উচ্চতর মাধ্যমিক শ্রেণীর ব্যবস্থা আছে। সর্বমোট ১২০০রো অধিক ছাত্রছাত্রী এবং শিক্ষকের সংখ্যা ৩৪ জন। তদুপরি আসাম উচ্চতর মাধ্যমিক শিক্ষা সংসদের মুক্ত বিদ্যালয় ধারণার অধীনে এবং ডিব্রুগড় বিশ্ববিদ্যালয়ের দূর শিক্ষার পাঠক্রমের অধীনে মহাবিদ্যালয়টিতে অন্য ২০০ ছাত্র ছাত্রীর তথ্যও পাওয়া যায়। 
মহাবিদ্যালয়টিতে পৃথকভাবে একটি ছাত্রাবাস এবং ছাত্রীনিবাসের ব্যবস্থা আছে। তদুপরি মহাবিদ্যালয় চৌহদ্দিতে শিক্ষক তথা কর্মচারীর জন্য সুকীয়া আবাসের ব্যবস্থাও উপলব্ধ।
অম্বেশ্বর দত্ত বরার স্মৃতিত মহাবিদ্যালয়টিতে এটি সুন্দর গ্রন্থাগারের ব্যবস্থা আছে যেখানে প্রায় ২৫০০০এরো অধিক গ্রন্থ উপলব্ধ। তদুপরি প্রত্যেকটি বিভাগের নিজ নিজ বিভাগীয় গ্রন্থাগারের ব্যবস্থাও আছে।
মহাবিদ্যালয়টিতে সুকীয়া খেলার মাঠ তথা ইনডোর ষ্টেডিয়ামের সুবিধা আছে।